**ЈАВНИ ПОЗИВ ЗА УЧЕШЋЕ ЈАВНОСТИ У ПРОЦЕСУ КОНСУЛТАЦИЈА У ВЕЗИ СА НАЦРТОМ ОПШТЕГ ОБРАСЦА ПРИЈАВЕ ДРЖАВНЕ ПОМОЋИ И НАЦРТИМА ПОСЕБНИХ ОБРАЗАЦА ЗА ПРИЈАВЉИВАЊЕ ДРЖАВНЕ ПОМОЋИ**

Комисија за контролу државне помоћи позива стручну јавност и све заинтересоване грађане да се укључе у поступак консултација о Нацрту општег обрасца пријаве државне помоћи и нацртима посебних образаца за пријављивање државне помоћи. Наведеним обрасцима преузимају се релевантни обрасци пријаве државне помоћи који су део уредбе Европске комисије (Commission Regulation (EU) 2015/2282 of 27 November 2015 amending Regulation (EC) No 794/2004 as regards the notification forms and information sheets).

Консултације ће се спроводити у периоду од 17. новембра 2021. године до 23. новембра 2021. године.

Нацрт општег обрасца пријаве државне помоћи и нацрти посебних образаца за пријављивање државне помоћи постављени су на интернет страници [Комисије за контролу државне помоћи](http://www.kkdp.gov.rs) – <http://www.kkdp.gov.rs/>. Примедбе, предлози и сугестије достављају се Комисији за контролу државне помоћи ИСКЉУЧИВО електронским путем на имејл адресу: info@kkdp.gov.rs.

Комисија за контролу државне помоћи очекује да ће консултације ради израде нацрта предметних образаца допринети бољим решењима и ефикасној примени правила о контроли државне помоћи.